Агентство развития творчества «ARTСЕВЕРА»

при поддержке Фонда развития культуры Якутии

Министерства культуры и духовного развития РС(Я)

Министерства образования и науки РС(Я),

International competition of vocalists and

instrumentalists «EURASIA INTERNATIONAL MUSIC COMPETITION» (South Korea).

**Международный конкурс для педагогов, руководителей и библиотекарей**

**«Новогодний калейдоскоп»**

(заочный конкурс)

**Направление: “Библиотечный урок”**

*Работа: Васильевой Реи Петровны, ведущий библиотекарь*

*отдела обслуживания ЦРБ им.Ф.Г.Сафронова*

**"Уол оҕо- Ийэ дойду куйаҕа"**

**уруок хаамыыта.**

Ыытааччы: Федот Сафронов аатынан Ньурбатааҕы киин бибилэтиэкэ ааҕааччыны кытта үлэлиир салаатын бибилэтиэкэрэ Васильева Рея Петровна

Кылаас: Ньурбатааҕы техникум 2 куурус студеннара.

Уруок тиэмэтэ: «Уол оҕо – Ийэ дойду куйаҕа»

Уруок тиибэ: Иһитиннэрэн, оонньотон тиэмэни арыйааһын.

Формата*:*Хамаанданнан үлэ.

Учуутал сыала: Өбүгэ үгэһин үйэтитии, эт-хаан өттүнэн сайыннарыы;

Оҕо соруга: Өбүгэ оонньууларыгар болҕомтону тардыы, бэйэни омук быһыытынан билинии;

Уруок түмүктэрэ:

1. Өбүгэлэрбит оонньууларын сөргүтэн, эдэр ыччаттарбыт эт-хаан өттүнэн сайдаллар.
2. Билии ылаллар.
3. Ытык өйдөбүлү иҥэрии түмүгэ: өбүгэлэрбит үгэстэрин сөргүтүү, киэҥ араҥаҕа таһаарыы уонна тарҕатыы.

*Уруок тэрилэ*: ноутбук, проектор, мел, 2 шарфик, мас тардыһарга палка,кинигэлэринэн быыстапка.

Уруок хаамыыта:

1."Уол оҕо - Ийэ дойду куйаҕа"

* Ытыктабыллаах Ньурба техникумун хорсун- хоодуот эр дьоннорун уонна студент уолаттары Аҕа Дойдуну көмүскээччи күнүнэн итиитик-истиҥник эҕэрдэлиибит! Чиргэл тиит мас курдук бөҕө туругу, күүстээх эрчими, киэҥ аартыктары тэлэйэр таһаарыылаах үлэни, ситиһиилээх үөрэҕи баҕарабыт!

Историяны кыратык сэгэтэн көрдөххө: 1922 сылтан Советскай армия күнүн бырааһынньыктыыр этибит. Онтон 1995 сылтан Аҕа дойдуну көмүскээччилэр күннэрин бэлиэтиир буолбуппут. Оҕолор истэн билэр буолуохтааххыт, биһиги эйэлээх олохпутугар Афганистан уонна Чечня сэриилэрэ буолбутун. 1979 сылтан 1989 сылга дылы, 10 сылы кыайбат Афганистан сэриитэ буолбута. Барыта 620 тыһыынча саллаат кыттыбыта, 15 тыһыынча кэриҥэ буойун өлбүтэ. 55 тыһыынча саллаат бааһыран, эчэйэн эргиллибиттэрэ. Бу сэриигэ Саха сириттэн 874 саллаат кыттыбыта. 125 саллаат бойобуой орденнарынан уонна мэтээллэринэн наҕараадаламмыттара. 24 саллаат араас эчэйиини ылбыттара, 14 буойун сэрии инбэлиитэ, 10 буойун Афганистан сэриитигэр өлбүтэ. Дьокуускайдааҕы республиканскай военкоматка 650 Чечня сэриитин кыттыылаахтара учуокка тураллар. Саха сириттэн Чечня сэриитигэр 24 саха хорсун буойуна өлбүтэ.

Студеннар санаалара:

Ксенофонтов Данил: Эйэлээх олохпутугар олорор ордук, сэрии буоларын утарабыт!

Матвеев Дархан : Мин убайым Чечня сэриитин кыттыылаҕа. Мин аймахпыттан, уопсайынан ким даҕаны сэриигэ барыан, төрөппүттэрин аймыан, бэйэтэ алдьархайы көрүөн, билиэн баҕарбаппын. Сахалар ахсааммыт аҕыйаҕынан уопсайынан, сэриигэ барарбыт, өлөрбүт-сүтэрбит норуот инникитигэр кутталлаах.

2.Өбүгэлэрбит олохторуттан былыргы номохтору билиһиннэрэр буоллахха:

Саха былыргы номохторуттан уу үрдүнэн сүүрэр, ытыллыбыт оҕу тарбахтарын ыыраахтарыгар кыбытан ылар, көхсүнэн олорон бытыйанан охсууну аһаран биэрэр боотурдар тустарынан билэбит. Былыр оҕо төрөөтүн кытта боотур үөрэҕэр уһуйбутунан бараллара. Ол курдук, биһиккэ сытар кыһыл оҕону уһуктаах маһынан анньыалаан, улаатан эрэр оҕону сыгынньахтаан баран кыһыл чоҕунан быраҕаттаан аһарыгас, ньымса, сылбырҕа буоларга үөрэтэллэр эбит.

Бүгүн эһиэхэ "Уол оҕо - Ийэ дойду куйаҕа" диэн күрэхпитин саҕалыырбытын көҥүллээҥ!

Бүгүҥҥү уруокпут булугас өйдөөхтөргө араас ыйытыктаах, күрэхтээх буолуоҕа. Биһиги библиотекабыт ааҕааччылара, бу олорор студеннартан элбэххит, көхтөөхтүк кыттыаххыт диэн эрэнэбит.

Билигин икки хамаандаҕа арахсаҕыт, аат булунаҕыт.

(1 хамаанда “Уоланнар”, 2 хамаанда“Боотурдар”).

Булугас өйдөөхтөр куоталаһыылара "Тииҥ мэйии".

Ханнык хамаанда кыттааччыта сөп эппиэти биэрбит, хамаандатыгар очко эбиллэр.

Сахалар мындыр өйдөөх, сатабыллаах дьону убаастаан "Тииҥ мэйии" дииллэрэ.

1. Булт үүтээнигэр суруллубатах сокуон баар. Ол тугуй? (үүтээҥҥэ кураанах мас, испиискэ баар буолуохтаах)

2. Киис уйатын ханна оҥосторуй? (маска, маһы хаһан уйа оҥостор)

3. Ньылаҥсан уол - туох иччитэ буоларый? (мас иччитэ)

4. Туһах ханнык көрүҥнэрин билэӄитий? (Доҕуур, уллуҥах, мас көтөрө, тиргэ, хандаа, чэҥкээйи, тайах, эһэ)

5. Эһэ саас арҕаҕыттан тахсаат да тугунан аһылыктанарый? (кымырдаҕаһынан)

6. Өбүгэбит Ньырбакаан хас уоллаах этэй? (Ырыа Быркынаа, Тойук Булгудах, Босхоҥ Билгэтии)

7. Ньурба гербэтигэр туох көтөр ойууламмытый? (Мохсоҕол)

8. Чурапчы көһөрүүтэ хас сыллаахха буолбутай?

⚫ 1940

⚫**1942**

⚫ 1945

9. Поэт Илья Дорофеевич Винокуров Чаҕылҕан "Хайыһар" хоһоонугар ырыа матыыбын ким айбытай?

• Ольга Иванова

• Аркадий Алексеев

**. Андрей Костин**

10.Аҕа дойду улуу сэриитэ хаһан саҕаламмытай?

. 1939 сыл балаҕан ыйын 1 күнүгэр

. 1941 сыл ыам ыйын 9 күнүгэр

.**1941 сыл бэс ыйын 22 күнүгэр**

11. Сахалартан бастакынан ким Сэбиэскэй сойуус дьоруойа буолбутай?

 . Федор Матвеевич Охлопков

 . **Федор Кузьмич Попов**

 . Николай Николаевич Чусовской

12. Аҕа дойду сэриитин кэмигэр Саха сирин дьахталларыттан бастакы лүөччүк кимий?

 Анна Павлова

 Ирина Васильева

 **Вера Захарова**

13. Егор Чээрин айымньыны ким суруйбутай?

 С.Р.Кулачиков-Эллэй

 С.П.Данилов

 **Т.Е.Сметанин**

14.Дмитрий Кустуров “Сержант без промаха” кинигэтигэр ким туһунан суруллубутай?

* + Егор Константинович Петров
* **Федор Матвеевич Охлопков**
	+ Иван Николаевич Кульбертинов

-Республика нэһилиэктэрэ: Экраҥҥа улуус нэһилиэгин аата көстөр, эһиги ханнык улуус буоларын, чуолкай эппиэт биэрэҕит:

Уолба (Таатта), Мындаҕаайы (Чурапчы), Майаҕас (Уус-Алдан), Хомустаах (Нам, Үөһээ Бүлүү), Чөркөөх (Таатта), Кэмпэндээйи (Сунтаар), Томтор (Өймөкөөн), Хатыы (Ньурба), Хатыыстыыр (Алдан).

Ким интэриэһиргээбит библиотекаҕа кэлэн «Саха сирин улуустара» уонна «Саха сирин нэһилиэктэрэ» сериялары билсиэххитин сөп.

- Кыыллар суолларын таайыы (Куобах,Бөрө,Саһыл, Тайах, Эһэ). Экраҥҥа кыыл суола көстөр, ким билэр эбит.

* Воинские звания (Ефрейтор, прапорщик, сержант, генерал-лейтенант, капитан, маршал РФ). Экраҥҥа эполеттар көстөллөр, ону көрөн эппиэттииллэр.

3. Өбүгэлэрбит оонньуулара

1. **Өһөс торбос**.

*Муостаҕа сурааһын тардыллар. Кыттааччылары шарфигынан сөллүбэт гына төбөлөрүн холбоон баайыллар. Көнөтүк тураллар, илиилэринэн систэрин тутталлар. Төбөҕүтүн аллараа түһэрбэккит, сыыйа тардыһаҕыт, ыытааччы «чэ» диэн хамаанда биэрдэҕинэ тардыһаҕыт.*

2. **Ойбонтон уулааһын**.

*Оонньооччу уҥа илиитинэн хаҥас кулгааҕын эминньэҕин тутар, хаҥас илиитинэн уҥа атаҕын кэтэҕиттэн тутар, илиигитин араарбакка аҥар атаххар төҥкөйөн стаканы тиискитинэн ытыран ылаҕыт.*

1. *Бэгэччэктээһин (илии баттаһыы*).

*Икки киһи остуолга уун утары олороллор. Уҥа илиигитин остуолга уураҕыт, Харыларын бэйэ-бэйэҕитигэр сыһыары, холбуу тутаҕыт. Тоҥолоххутун остуолтан араарбакка эрэ харыгытын баттаһаҕыт*.

4. **Mac mapдыһыы.**

* Уоланнарбыт маладьыастар, маннык да мэлдьитин олоххо көхтөөх буолуҥ!

Уол оҕо сырдык мичээрэ олоҕу туругуртун, күммүт күллүн күндээрэ, куруук эйэ туруохтун!

* Уолаттарбыт бүгүҥҥү уруокпутугар көхтөөхтүк кыттыбыккытыгар махтанабыт!

Yс кыайыылаахха грамота, сотовайдарыгар харчы угуллар, кыттааччыларга сертификат бэриллэр.

Таптааҥ, ытыктааҥ, кэрэхсээҥ төрөөбүт тылгытын, илгэлээх, ийэ тылгытын!

 Ф.Г Сафронов аатынан киин библиотека ааҕар саалатыгар, Аҕа дойдуну көмүскээччилэр күннэригэр аналлаах кинигэ быыстапката «На страже Родины» баар, кэлэн сылдьыҥ!

Студеннар «Тииҥ мэйии» күрэх мэйии күрэх ыйытыктарыгар үгүстэрэ ыарырҕаттылар, ол эрэн 3-4 чаҕылхай студеннар бааллара кэрэхсэттэ. Ордук сөбүлээн өбүгэлэрбит оонньууларын оонньоон сэргэхсийдилэр. Кыайыылаах «Боотур» хамаанда буолла.